cyanic-selkie/wikianc huggingface dataset:
आर. के. नारायणन
आर॰ के॰ नारायणन (10 अक्टूबर 1906 — 13 मई 2001) अंग्रेजी भाषा में लिखे वाला भारतीय लेखक रहलें। इनके पूरा नांव रासीपुरम कृष्णस्वामी अय्यर नारायणस्वामी रहल। भारतीय अंग्रेजी साहित्य के सुरुआती दौर के लेखक लोग में इनके नाँव सभसे प्रमुख लोग में गिनल जाला। इनके रचना सभ में कहानी आ उपन्यास सामिल बाड़ें जेह में एगो काल्पनिक जगह मालगुड़ी के परिवेश के आधार बना के बिबिध किसिम के बर्णन बाड़ें।
सिनेगॉग
सिनेगॉग भा सिनॅगॉग (अंग्रेजी: Synagogue, हिब्रू: בית כנסת) यहूदी धरम के माने वाला लोग के धार्मिक पूजा-प्रार्थना के भवन ह। सहज शब्द में ई यहूदी लोग के मंदिर ह।
आमतौर पर सिनेगॉग में एगो बड़हन आकार के हाल होला।
वैजयंती माला
वैजयंती माला एक ठो भारतीय फिलिम ऐक्ट्रेस बाड़ी। वैजयंती माला के हिंदी सिनेमा में काम खातिर जानल जाला।
पश्चिम सिक्किम जिला
पश्चिम सिक्किम जिला भारत के सिक्किम राज्य में एगो जिला बाटे। एकर मुख्यालय गेजिंग शहर बाटे। एकर कुल रकबा 1166 वर्ग कि॰मी॰ बाटे।
जनसंख्या
साल 2011 के जनगणना के हिसाब से पश्चिम सिक्किम जिला के कुल जनसंख्या 136299 बाटे आ जनसंख्या घनत्व 117 बाटे।
पवनचक्की
पवनचक्की चाहे अंग्रेजी में विंडमिल (Windmill) एगो अइसन मशीन हवे जे बहत हवा के ऊर्जा के घूर्णन (घुमाव चाहे घुमिरी) में बदल के इस्तेमाल लायक बना देले आ एकरे द्वारा अनाज पीसे, जमीन के सींचे खातिर पानी उठावे या फिर जमीन-भीतरी पानी खींच के निकाले खातिर पुराना समय से यूरोप में इस्तेमाल होखे ला।
किरितिमाती
क्रिसमस दीप (Kiritimati) प्रशांत महासागर में एक ठो दीप बा। ई एक ठो एटॉल हवे, यानि कि मूंगा के बनल चट्टान के समुंद्र के सतह से ऊपर उभर जाए के कारण बनल दीप हवे आ किरिबाती रिपब्लिक के हिस्सा हवे।
एकरा के कई बेर किरितिमाती उच्चारण कइल जाला, काहें से कि एकर अंग्रेजी में लिखल इस्पेलिंग से भ्रम होला, हालाँकि एकर स्थानीय उच्चारण क्रिसमस हवे।
क्रिसमस दीप दुनिया के सभसे बड़ा मूंगा निर्मित दीप (एटॉल) हवे आ लगभग 388 वर्ग किलोमीटर के एरिया वाला एह दीप के साथ बनल लैगून भी एही आकार के बाटे। एह एटोल के कुल किनारा लगभग 150 किलोमीटर लंबा बा आ एह में लैगून के किनारा करीबन 48 किलोमीटर बाटे। किरिबाती देस कुल 33 गो दीप सभ से मिल के बनल बा जेह में क्रिसमस दीप सभसे बड़ बाटे आ लगभग 70 प्रतिशत हिस्सा अकेल्ले एही दीप के बा। क्रिसमस दीप के कुल जनसंख्या साल 2015 में 6,447 रहल।
श्रीमोयी
श्रीमोयी एगो भारतीय बंगाली धारावाहिक ह जवन स्टार जलशा पर प्रसारित भइल आ डिज्नी+ हॉटस्टार पर भी डिजिटल रूप से उपलब्ध बा। एकर निर्माण मैजिक मोमेंट्स मोशन पिक्चर्स प्रा.लि.लिमिटेड के सैबल बनर्जी आ लीना गंगोपाध्याय, जेकर प्रीमियर 10 जून 2019 के भइल। एह शो में इंद्राणी हलदार टाइटिल रोल में मुख्य भूमिका में रहली। ढाई साल के सफल रन के बाद ई 19 दिसंबर 2021 के ऑफ एयर हो गइल
भौतिक भूगोल
भौतिक भूगोल (physical geography) भूगोल के दू गो प्रमुख शाखा सभ में से एक हवे आ एह शाखा में धरती पर मौजूद प्राकृतिक चीज सभ के भूगोलीय अध्ययन कइल जाला। भौतिक भूगोल में, पृथ्वी के ठोस चट्टानी हिस्सा थलमंडल, चारों ओर मौजूद हवा से बनल वायुमंडल, समुंद्र आ सागर के रूप में मौजूद जलमंडल, आ बिबिध जिया-जंतु आ बनस्पति से बनल जीवमंडल के अध्ययन होला। एकरे बिपरीत, भूगोल के दुसरकी शाखा मानव भूगोल हवे जेह में मनुष्य के काम से प्रभावित भा मनुष्य के बनावल पर्यावरण से संबंधित चीजन के पढ़ाई होला।
भूगोल के शाखा होखे के नाते, एह बिसय में ऊपर बतावल चीज सभ के अध्ययन जगह आ क्षेत्र के संदर्भ में कइल जाला आ स्पेशियल पैटर्न के खोज आ ब्याख्या कइल जाला। एकरे अलावा मनुष्य आ पर्यावरण के आपसी संबंध आ मनुष्य के पर्यावरण पर परभाव के अध्ययन भी अलग-अलग जगह आ क्षेत्र के संदर्भ में कइल जाले।
उपशाखा
एह चार गो के अलावा भौतिक भूगोल के उपशाखा सभ में समुंद्रतटीय भूगोल, माटी बिज्ञान, क्वार्टरनरी बिज्ञान, जलबिज्ञान आ पर्यावरण भूगोल शामिल बाने।
डाउनलोड
मतलब होला कौनों कंप्यूटर नेटवर्क पर दूर मौजूद, मने लायंट भी हो सके ला। आम सर्वर सभ में वेब सर्वर, ई मेल सर्वर आ एफटीपी सर्वर प्रमुख बाड़ें। ई प्रासेस अपलोडिंग से ठीक उल्टा होला, अपलोड करे में कौनों दुसरे सिस्टम ले डेटा भेजल जाला जहाँ जाके ऊ डेटा रिसीव होला भा सहेजल जाला।
अइसन फाइल भा डेटा जेकरा के डाउनलोड कइल गइल होखे डाउनलोड कहाला। डाउनलोड के प्रासेस के डाउनलोडिंग कहल जाला।
डाउनलोडिंग के प्रासेस से अलग तरीका के प्रासेस स्ट्रीमिंग होला जेह में डेटा भा फाइल के रिसीव कइल आ साथे-साथ ओकर प्रेजेंटेशन (देखल भा सुनल) भी संभव होला, यानी फाइल पूरा डाउनलोड होखे से पहिलहीं देखाई सुनाई पड़े सुरू हो जाले।
साजन
साजन साल 1991 में आइल एगो हिंदी भाषा के फिलिम बा। एकर निर्माता सुधाकर बोकाडे आ डाइरेक्टर लौरेंस डिसूज़ा रहलें। फिलिम प्रेम त्रिकोण के कहानी रहल आ एकर गाना बहुत हिट भइल रहलें। फिलिम में मुख्य भूमिका में संजय दत्त, सलमान खान आ माधुरी दीक्षित रहल लोग।
इंटरनेट आर्काइव
इंटरनेट आर्काइव (Internet Archive) सैन फ्रांसिस्को में मौजूद एगो नान-प्राफिट डिजिटल लाइब्रेरी बाटे। एह लाइब्रेरी में बहुत सारा वेबसाइट, साफ्टवेयर, म्यूजिक, बीडियो, आ हजारन गो पब्लिक डोमेन वाली किताब वगैरह के संग्रह बा जे केहू भी देख आ डाउनलोड क सके ला। एह पर फ्री सामग्री अपलोड भी कइल जा सके ला हालाँकि, एकर जादेतर सामग्री एकरे वेब क्राउलर सभ द्वारा ऑटोमेटिक तरीका से अपलोड होखे ला।
एगो लाइब्रेरी होखे के अलावा ई एगो एक्टिविस्ट के काम भी करे ला जेकर मकसद फ्री आ खुला इंटरनेट बाटे। एह लाइब्रेरी के मूल वाक्य हवे "युनिवर्सल एक्सेस टू आल नालेज"।
एस्टन विला फुटबॉल क्लब
एस्टन विला फुटबॉल क्लब, एगो प्रसिद्ध अंग्रेजी फुटबॉल क्लब हवे, जे इंग्लैंड की बर्मिंघम नगर, में स्थित बा। इनकर घरेलू मैदान विला पार्क हवे, ऊ लोग वर्तमान में प्रीमियर लीग में खेलत बा।
अरियालुर जिला
अरियालुर जिला भारत के तमिलनाडु राज्य में एगो जिला बाटे। एकर मुख्यालय अरियालुर शहर बाटे। एकर कुल रकबा 3208 वर्ग कि॰मी॰ बाटे।
गांदरबल जिला
गांदरबल जिला भारत के जम्मू अउरी काश्मीर राज्य में एगो जिला बाटे। एकर मुख्यालय गांदरबल शहर बाटे। एकर कुल रकबा 258 वर्ग कि॰मी॰ बाटे।
महजिद
महजिद भा मस्जिद मुसलमान लोग के प्रार्थना के जगह हवे।
गांदरबल जिला
जनसंख्या
साल 2011 के जनगणना के हिसाब से गांदरबल जिला के कुल जनसंख्या 297003 बाटे आ जनसंख्या घनत्व 1151 बाटे।
अरियालुर जिला
जनसंख्या
साल 2011 के जनगणना के हिसाब से अरियालुर जिला के कुल जनसंख्या 752481 बाटे आ जनसंख्या घनत्व 387 बाटे।
महजिद
सुन्नी इस्लाम में बहुत कड़ेर बिधान बाटे कि कौनों जगह भा भवन के महजिद होखे खातिर कवन-कवन चीज जरूरी बा, अगर एह पैमाना पर ऊ जगह सही ना उतरे तब अइसन प्राथना-अस्थान के मुसल्ला कहल जाला। अगर कवनो भवन भा जगह के महजिद के रूप में मान लिहल गइल होखे तब ओकरे इस्तेमाल खातिर भी साफ-साफ नियम बा आ शरीआ के मोताबिक जेकरा के एक बेर महजिद मान लिहल गइल होखे, दुनिया के अंत (कयामत) ले ऊ जगह महजिदे रही।
बहुत सारा महजिद में बिसाल आ सुघर गुंबज आ मिनारा होखे लें आ भब्य भवन रचना होला, हालाँकि कुछ महजिद बहुत सहज रचना वाली भी बाड़ी। अरबी प्रायदीप में महजिद बने के सुरुआत भइल आ अब ई दुनिया के जयादातर आबाद हिस्सा में अस्थापित बाड़ी सऽ। महजिद के मुख्य मकसद इस्लाम में बर्णित प्रार्थना सलात (नमाज) खातिर ह, एकरे अलावा आम सामूहिक जानकारी, शिक्षा आ बिबाद निपटारा के जगह के रूप में भी एकर इस्तमाल हो सके ला। प्रार्थना खातिर एकट्ठा लोग के नमाज पढ़ावे के काम करे वाला अगुआ के इमाम कहल जाला।
ऐश्वर्या राय
ऐश्वर्या राय एक ठो भारतीय फिलिम ऐक्ट्रेस बाड़ी। ऐश्वर्या राय के हिंदी सिनेमा में एक्टिंग करे खातिर बॉलीवुड ऐक्ट्रेस के रूप में जानल जाला।
मुल्क राज आनंद
मुल्क राज आनंद (12 दिसंबर 1905 – 28 सितंबर 2004) अंग्रेजी भाषा में लिखे वाला एगो भारतीय लेखक रहलें। भारतीय अंग्रेजी साहित्य के सुरुआती दौर के लेखक लोग में ई आर के नारायणन, राजा राव आ अहमद अली के साथे मिल के सभसे ऊँच लेखकन में गिनल जालें। तत्कालीन भारतीय समाज में निचला जाति के लोगन के समस्या के ऊपर लिखलें। आनंद के कहानी आ उपन्यास अंतर्राष्ट्रीय स्तर पर पहिचान पवलें आ ई पहिला लेखक रहलें जे हिन्दुस्तानी आ पंजाबी मुहावरा सभ के अंग्रेजी में सामिल कइलेन। भारत सरकार द्वारा इनके पद्म विभूषण से सम्मानित कइल गइल।
मधेस
मधेस नेपाल के तीन गो इकोलॉजिकल क्षेत्र सभ में सभसे दक्खिनी, तराई वाला सपाट हिस्सा के कहल जाला। ई इलाका पूरुब से पच्छिम ओर के, लगभग 800 किलोमीटर के लंबाई में आ 25 से 32 किलोमीटर के चौड़ाई वाली पट्टी के रूप में बिस्तार लिहले बाटे। भारत के उत्तराखंड राज्य से सुरू हो के पूरुब ओर उत्तर प्रदेश, नेपाल, बिहार, पच्छिम बंगाल, भूटान आ आगे ले बिस्तार लिहले एगो पट्टी के रूप में, हिमालय के सभसे दक्खिनी श्रेणी - शिवालिक परबत श्रेणी के ठीक दक्खिन में मिले वाला नम मैदानी हिस्सा के तराई कहल जाला। एही तराई के नेपाल में पड़े वाला हिस्सा के मधेस कहल जाला।
जहाँ, तराई शब्द से भौतिक भूगोलीय आ इकोलॉजिकल प्रदेश के रूप में एकर पहिचान होले ओहीजे मधेस शब्द में सामाजिक-सांस्कृतिक-इतिहासी अर्थ के बोध ढेर बाटे। एह इलाका के मूल लोग के मधेसी, मधेसिया या मद्धेसिया कहल जाला। मधेस के लोग पहिचान आ क्षेत्र के बिकास खातिर कई तरह के आंदोलन कर चुकल बाटे आ कई ठो संगठन आ समूह एह दिसा में सक्रिय बाड़ें।
मिर्चैया
मिर्चैया नगरपालिका, नेपाल के सिराहा जिला में एगो नगरपालिका बा। ई नगरपालिका में 12 गो वार्ड बा। एह नगरपालिका के कुल जनसंख्या 50,079 बा आ क्षेत्रफल 91.97 वर्गकिलोमीटर बाटे।
नेपाल में नेपालके नया 744 स्थानीय प्रशासनिक इकाई लागू भइला के बाद से सिराहा जिला के पहिले के मिर्चैया नगरपालिका आ सिक्रौन गाँव विकास समिति के मिला के मिर्चैया नगरपालिका बनल ह।
एकर केंद्र पहिले के मिर्चैया नगरपालिका के कार्यालय मे राखल गइल बा। एह नगरपालिका के उत्तर मे उदयपुर जिला दक्खिन मे कल्याणपुर नगरपालिका, नरहा गांवपालिका पुरब मे गोलबजार नगरपालिका आ पश्चिम मे कर्जन्हा नगरपालिका बाड़ें।
जैन मंदिर
जैन मंदिर जैन धर्म के माने वाला लोग के पूजा-प्रार्थना के जगह होला। गुजरात आ राजस्थान में जैन मंदिर आमतौर पर डेरासर के नाँव से मिले लें जबकि महाराष्ट्र आ दक्खिन भारत के कुछ हिस्सा में जैन मठ आ मंदिर के बसडी के नाँव से जानल जाला। उत्तर भारत में बसही भा वसही भी कहल जाला। ई संस्कृत के वसति से निकलल हवे, मूल अरथ ह जहाँ मठ के बिद्वान आ बिद्यार्थी लोग के रहे के जगह होखे।
सांस्कृतिक भूगोल
सांस्कृतिक भूगोल (अंगरेजी:Cultural geography) मानव भूगोल के एगो शाखा हउवे।
वोखा
वोखा भारत के नागालैंड राज्य में एगो कस्बा आ नगरपालिका बा। ई वोखा जिला के मुख्यालय हवे आ लगभग 75 में स्थित बा राज्य के राजधानी कोहिमा से किमी उत्तर में बा। वोखा के शाब्दिक मतलब होला लोथा भाषा में सिर गिनती भा जनगणना। एकर आबादी 35,004 बा आ एह में मुख्य रूप से लोथा नागा लोग निवास करे ला।
आर्किटेक्चर
आर्किटेक्चर (architecture) भवन, इमारत आ अइसने भौतिक चीज के निमार्ण के कला भी हवे आ एह कला के परिणाम के रूप में जवन बिल्डिंग या भौतिक आकृति बन के तइयार होला ओहू के आर्किटेक्चर कहल जाला। आमतौर पर आर्किटेक्चर के कला के रूप भी मानल जाला आ ई अपने समय के संस्कृति के पहिचान के रूप में देखल जाला।
चेन्नई जिला
चेन्नई जिला भारत के तमिलनाडु राज्य में एगो जिला बाटे। एकर मुख्यालय चेन्नई शहर बाटे। एकर कुल रकबा 174 वर्ग कि॰मी॰ बाटे।
जनसंख्या
साल 2011 के जनगणना के हिसाब से चेन्नई जिला के कुल जनसंख्या 4681087 बाटे आ जनसंख्या घनत्व 26903 बाटे।
लाइब्रेरी
लाइब्रेरी अइसन स्रोत होला जहाँ जानकारीपरक चीज के बाकायदा रखरखाव से सहेज के रखल गइल होला जवना के मेंबरशिप लेवे वाला लोगन के भा मै आम जनता खातिर उपलब्ध करावल जाला कि ऊ जानकारी ले चहुँप सके, इशू करा के पढ़ देख सके। ई कौनों भौतिक रूप में कौनों जगह पर स्थित हो सके ला या फिर डिजिटल-वर्चुअल हो सके ला, या दुनों किसिम के हो सके ला। आमतौर पर लाइब्रेरी में किताब, जर्नल, पत्रिका, अखबार, आडियो, बीडियो वगैरह के सहेजल गइल होला।
जम्मू जिला
जम्मू जिला भारत के जम्मू अउरी काश्मीर राज्य में एगो जिला बाटे। एकर मुख्यालय जम्मू शहर बाटे। एकर कुल रकबा 3097 वर्ग कि॰मी॰ बाटे।
जनसंख्या
साल 2011 के जनगणना के हिसाब से जम्मू जिला के कुल जनसंख्या 1526406 बाटे आ जनसंख्या घनत्व 596 बाटे।
राजा राव
'''के. राजा राव''' (8 नवंबर 1908 – 8 जुलाई 2006) अंग्रेजी भाषा के एगो भारतीय लेखक रहलें। इनके कहानी आ उपन्यास सभ में तत्वदर्शन आधारित चीज मिले ला। अंग्रेजी के अलावा ई कन्नड़ आ फ्रेंच भाषा में भी रचना कइलेन। 1964 में इनका के साहित्य अकादमी अवार्ड से सम्मानित कइल गइल।
हम (1991 फिलिम)
हम साल 1991 में आइल मल्टी-स्टारर फिलिम रहल जेह में अमिताभ बच्चन, किमी काटकर, रजनीकांत आ गोविंदा मुख्य भूमिका में रहल लोग। फिलिम के डाइरेक्टर मुकुल आनंद रहलें आ एकरे गीत सभ के संगीत देवे के काम लक्ष्मीकांत-प्यारेलाल कइल लोग। फिलिम के एगो गाना जुम्मा चुम्मा दे दे.. अपना समय में बहुत हिट भइल रहल।
बुध (ग्रह)
बुध (प्रतीक: ; Mercury ) सौर मंडल के एगो ग्रह हवे जेवन सौर मंडल के केन्द्र पर मौजूद सूर्य की ओर से सबसे पहिला ग्रह हवे, मने कि ई सूर्य से सभसे नजदीकी ग्रह हवे। ई सौर मण्डल क सभसे छोट ग्रह भी हवे। ई सूर्य के चक्कर लगावे में 88 दिन (पृथ्वी के दिन) के समय लेला आ पृथ्वी से देखला पर अपनी धुरी पर 116 दिन में एक चक्कर घूमे ला। पृथ्वी से दूरबीन से देखला पर इहो चंद्रमा नियर घटत-बढ़त लउकेला।
बुध ग्रह के आपन कौनों खास वायुमंडल नइखे जवना कारण अहिजा दिन आ रात के तापमान में बहुत ढेर अंतर पावल जाला। एकरे विसुवत रेखा वाला इलाका में रात में तापमान 100 K ले गिर जाला आ दिन में 700 K पहुच जाला, ध्रुवीय इलाका हमेशा 180 K से नीचे के तापमान वाला रहे लें। बुध के धुरी के झुकाव बाकी ग्रह सभ के तुलना में सभसे कम बाटे आ एकरे परिकरमा मार्ग के चपटापन सभसे ढेर बा।
चूँकि, बुध पृथ्वी से छोट मार्ग में चक्कर लगावे ला (शुक्र भी) ई हमेशा पृथ्वी से सबेरे भा साँझ के बेरा देखाई पड़े ला, ऊहो तब जब सुरुज के बहुत नजदीक कोन पर न रहे तब। सुरुज के रौशनी के कारण अक्सर ई धरती से बिना दूरबीन के ना लउके ला।
बौद्ध मंदिर
बौद्ध मंदिर बौद्ध धर्म के माने वाला लोग के प्रार्थना के अस्थान ह। एह में स्तूप, मंदिर आ पैगोडा वगैरह के सामिल कइल जाला। अलग-अलग इलाका अनुसार बौद्ध मंदिरन के बनावट आ नाँव में भी अंतर देखे के मिले ला। आमतौर पर एगो बौद्ध मंदिर में खाली एकर बिल्डिंगे भर ना बलुक एकरे अगलीं-बगलीं के हिस्सा आ इलाका भी सामिल कइल जाला, मुख्य रूप से ई पबित्र आ शांत वातावरण के रूप में पहिचानल जाला। एगो बौद्ध मंदिर के मकसद भीतरी आ बाहरी शांति के खोज में सहायक वातावरण के मानल जाला।
कई मंदिर अइसन जगहा पर बाने जहाँ भगवान बुद्ध के जिनगी से जुड़ल कवनो घटना के महत्व जुड़ल बा। एकरे अलावा चीन, जापान, थाईलैंड आ मलेशिया नियर कई सारा देसन में बौद्ध मंदिर बाने जिनहन के एह देसन में खास महत्व बा।
डिजिटल टीवी
डिजिटल टेलीविजन भा डिजिटल टीवी (Digital television भा DTV) में टीवी सिग्नल, जेह में साउंड चैनल भी सामिल बा, के डिजिटल तरीका से प्रसारण (ट्रांसमिशन) होला, मने कि ट्रांसमिशन के डिजिटल तरीका से एनकोड क के भेजल जाला। पुराना समय में एनालॉग टीवी होखे जेह में टीवी चैनल के आडियो-बीडियो के सिग्नल के सीधे रेडियो वेव के रूप में भेजल जाय।
ई नवा तरीका, कलर टीवी के बिकास क्रम में 1950 के दशक के बाद के ईजाद हवे आ डिजिटल टीवी एकही बैंडविर्थ में एक्के साथ कई चैनल के प्रसारण करे में सक्षम होला, आ अउरी कई किसिम के नया फीचर सपोर्ट करे ला जे एनालॉग टीवी में संभव ना रहल। एनालाग से डिजिटल में बदलाव के प्रक्रिया लगभग 2006 के आसपास सुरू भइल आ ज्यादातर ढेर बिकसित देस सभ में ई काम पूरा भ गइल बाटे। बाकी देस अभी बिचबिचवा स्थिति में बाने आ डिजिटल टीवी के अपना रहल बाड़ें। एकरे खाती दुनिया के अलग-अलग देसवन में अलग किसिम के मानक (स्टैंडर्ड) तइयार कइल गइल बाड़ें।
कोयंबटूर जिला
कोयंबटूर जिला भारत के तमिलनाडु राज्य में एगो जिला बाटे। एकर मुख्यालय कोयम्बटूर शहर बाटे। एकर कुल रकबा 7469 वर्ग कि॰मी॰ बाटे।
स्ट्रीमिंग
लाइव स्ट्रीमिंग भा स्ट्रीमिंग में आडियो-बीडियो के रेकार्डिंग, ऑनलाइन अपलोडिंग आ ऑनलाइन प्रसारण भा डिस्प्ले, सभ एक्के साथ लाइव होला।
कोन्याक भाषा
कोन्याक भाषा एगो चीन-तिब्बती भाषा हवे जे उत्तर-पूरुब भारत के नागालैंड राज्य में कोन्याक लोग द्वारा बोलल जाला।
एह भाषा के राज्य में बोले वाला लोग बा (2011 के जनगणना के हिसाब से); एह में से अधिकतर  मोन जिला में बाड़ें, डिमापुर, कोहिमा , मोकोकचुंग , आ लॉन्गलेंग  जिला सभ में एकर आबादी कम बाटे। पड़ोसी देश म्यांमार में भी अनुमानित 2,000 भाषी लोग बा, खासतौर पर हकामटी जिला में आ लाहे टाउनशिप में।
अहमद अली
अहमद अली (1 जुलाई 1910 – 14 जनवरी 1994) (احمد علی) भारत में जानमाल, अंग्रेजी भाषा के एगो पाकिस्तानी लेखक, कवी, समालोचक आ डिप्लोमैट अउरी अनुबादक रहलें। ट्विलाईट इन डेल्ही (1940), इनके अंग्रेजी भाषा में पहिला उपन्यास रहल।
शुक (ग्रह)
शुक्र (प्रतीक: ; अंग्रेज़ी:Venus) एगो ग्रह (Planet) जेवन सूर्य की ओर से बुध की बाद दुसरा नंबर पर बाटे। एह तरे ई बुध आ पृथ्वी की बीच में स्थित बा। ई सूर्य का चक्कर 224.7 पार्थिव दिन में लगावेला।
एकर आकार आ द्रव्यमान पृथ्वी से बहुत मिलत-जुलत बा जेवना कारन से एके पृथ्वी क बहिन भी कहल जाला। आसमान में ई चंद्रमा की बाद सभसे ढेर चमकीला प्राकृतिक चीज हउवे। ई अक्सर सबेर चाहे साँझ क लउकेला काहें से कि ई भीतरी ग्रह (Inner Planet) हवे आ सूर्य से बहुत दूर ना लउकेला। पृथ्वी से दूरबीन से देखला पर इहो चंद्रमा नियर घटत-बढ़त लउकेला।
मगध एक्सप्रेस
मगध एक्सप्रेस नई दिल्ली और इस्लामपुर की बीच चले वाली एगो सुपरफास्ट ट्रेन ह। एकर नंबर 12401/12402 ह और इ इस्लामपुर से 16:10 बजे रवाना होले और अगला दिन 11:45 बजे नई दिल्ली पहुंचेले। भूतकाल में, एकर नंबर 2391/2392 रहे और एकर संचालन पूर्वी रेलवे द्वारा कइल जा। अब इ गाड़ी उत्तर रेलवे द्वारा चलावल जाला। इ ट्रेन 1,065 किमी क दूरी तय करेले। इ 20:00 बजे नई दिल्ली से रवाना होले और अगला दिन13:55 बजे इस्लामपुर पहुँचेले। 2402 नंबर मगध एक्सप्रेस नई दिल्ली से इस्लामपुर खातिर यात्रा में 17 घंटा, 55 मिनट क समय ले ले। 2401 नंबर गाड़ी मगध एक्सप्रेस, 16:10 बजे इस्लामपुर से रवाना हो के 11:45 बजे नई दिल्ली पहुंचेले और ए तरह से इस्लामपुर से नई दिल्ली की बीच क दुरी कवर कइले में एके 19 घंटे, 35 मिनट  क समय लागेला। एकरी पहिले सोनभद्र एक्सप्रेस नाम क ट्रेन नई दिल्ली से पटना और फेर पटना से  नई दिल्ली खातिर चले, विक्रमशिला एक्सप्रेस क शुरूआत होखले की बाद सोनभद्र एक्सप्रेस परिवर्तित कराके मगध एक्सप्रेस हो गइल।
इतिहास
एकरी पहिले, इ ट्रेन विक्रमशिला एक्सप्रेस क बोगी लेके पटना से नई दिल्ली की बीच चले (जवन की अब भागलपुर और नई दिल्ली के बीच नंबर 12367/12368 की साथ अलग से चलतीया) और भागलपुर ले जाव, एकर नंबर 3467/3468 रहे। इ गाड़ी 998 किमी क दूरी 15 घंटा, 5 मिनट में तय करे लेकिन ठहराव वाला जगहन में वृद्धि और कईगो सुपरफास्ट ट्रेन जैसे संपूर्ण क्रांति एक्सप्रेस (संख्या 12393/12394) चालू होखले से विक्रमशिला एक्सप्रेस क महत्व कम हो गइल।
मानव भूगोल
मानव भूगोल (human geography) भूगोल के दू गो प्रमुख शाखा में से एक ह, दुसरही भौतिक भूगोल हवे। ई भूगोल के अइसन शाखा हवे जे मानव समुदाय, संस्कृति, अर्थब्यवस्था, आ पर्यावरण अउरी इनहन के आपसी क्रिया-प्रतिक्रिया के बीच के स्थानिक संबंध सभ के अध्ययन करे ले, अइसन अध्ययन सभ के उदाहरण स्कूल सभ में पढ़ावल जालें; जइसे कि - शहरी बिस्तार, शहरी पुनर्विकास वगैरह। ई सामाजिक इंटरैक्शन सभ आ पर्यावरण के बीचा के एक दुसरे पर स्थानिक अंतर-निर्भरता के बिश्लेषण गुणात्मक आ मात्रात्मक बिधि के जरिये करे ला।
मगध एक्सप्रेस
रेल इंजन
नई दिल्ली से पटना की बीच इ ट्रेन में कानपुर क WAP-4 इंजन रहेला और पटना से इस्लामपुर की बीच मुगलसराय क WDM 3A इंजन लागेला और जब ट्रेन विपरीत दिशा में चलेले तबो इंजन क व्यवस्था इहे रहेला।
रेक संरचना
2 GSLR, 1 एसी प्रथम श्रेणी, 1 सेकंड एसी, 2 थर्ड एसी, 11 स्लीपर क्लास, 1 पेंट्री और 6 सामान्य डिब्बा की साथ ए गाड़ी में कुल 24 कोच बा। इ भारतीय इतिहास में सबसे पहिले 24 डब्बा की साथ चले वाली कुछ गिनल चुनल ट्रेन में से एगो रहे।
मानव भूगोल
जर्मन भूगोलवेत्ता फ्रेड्रिक रेटजेल के मानव भूगोल के जनक (पिता) मानल जाला जे परसिद्ध किताब एंथ्रोपोज्याग्रफी लिखलें। इनके अमेरिकी शिष्या ई सी सेम्पुल इनके बिचारन के आगे बढ़वली आ अमेरिका में पापुलर बनवली। फ्रांस में मानव भूगोल के संस्थापक विडाल डि ला ब्लाश रहलें। अमेरिका में कार्ल ओ. सॉवर परसिद्ध सांस्कृतिक भूगोलवेत्ता रहलें।
मगध एक्सप्रेस
वर्तमान स्थिति
आनंद विहार टर्मिनल शुरू होखले की बाद, इ गाड़ी ओइजा से आरंभ / समाप्त होखे खातिर सूचीबद्ध भइल, लेकिन इ प्लान ए गाड़ी की गौरवशाली अतीत के मद्देनजर वापस ले लिहल गइल, जब ए रूट पर 12309/12310 राजधानी एक्सप्रेस, सम्पूर्ण क्रांति एक्सप्रेस, विक्रमशिला एक्सप्रेस जईसन ट्रेन की शुरुआत से पाहिले इ एकलौता प्रीमियम ट्रेन रहे।
सामाजिक भूगोल
सामाजिक भूगोल (अंग्रेजी: Social geography) मानव भूगोल के एगो शाखा हउवे। ई शाखा सामाजिक सिद्धांत आ समाजशास्त्रीय संकल्पना (कांसेप्ट) सभ से संबंधित बा आ समाज के बिबिध तत्व आ प्रक्रिया सभ के स्थानिक (स्पेशियल) अध्ययन करे ला। हालाँकि, भूगोल में समाज के अध्ययन काफी सुरुआते से भ रहल बा, सामाजिक भूगोल के अध्ययन अलगा से एगो शाखा के रूप में भी ढेर दिना से हो रहल बा, एकरे बिसयबस्तु मने कि स्कोप के बारे में बिद्वान लोग अभिन ले एकमत नइखे। बिसयबस्तु के मामिला में सामाजिक भूगोल आ भूगोल के अउरी कई गो शाखा में आपस में ओभरलैप देखे के मिले ला आ साथे-साथ सामाजिक भूगोल आ समाजशास्त्र आ समाज कार्य (सोशल वर्क) नियर बिसय सभ से भी ओभरलैप देखे में आवे ला।
मगध एक्सप्रेस
वर्तमान स्थिति
रेल मंत्री लोगन की तुष्टीकरण की राजनीति की चलते इ गाड़ी आपन महत्व खो दिहलस। जब से ए गाड़ी क विस्तार इस्लामपुर भइल बा तबसे इ गाड़ी लगातार लेट चलेले फेर चाहें अप रूट हो या डाउन। साल 2000 की पहिले की दिन में पटना नई दिल्ली सेक्शन की बीच एकदम टाइम अनुसार चले वाली प्रीमियम गाड़ी रहे।
सामाजिक भूगोल
ब्रिटैनिका एन्साइक्लोपीडिया के अनुसार, "सामाजिक भूगोल आपन धियान समाज में मौजूद बिभाजन सभ, सुरुआती तौर प बर्ग-बिभाजन, नृजातीयता (एथनिसिटी) आ कुछ हद तक धर्म (आधारित बिभाजन) पर केंद्रित करे ला; हालाँकि, हाल में एह में अउरी कई चीज जुड़ल बा, जइसे कि लिंग (जेंडर) आ कामुक झुकाव, उमिर वगैरह।"
मगध एक्सप्रेस
वर्तमान स्थिति
ए समय में ट्रेन हमेशा 4-5 घंटा लेटे चलेले, सफ़र खातिर दुगो रेक उपलब्ध होखले की चलते, एकरी समय सूची में सुधार क कौनों संकेत नईखे लौकत।
दुर्घटना
2 जनवरी 2010 के घना कोहरा की चलते इटावा शहर की लगे लिच्छवी एक्सप्रेस ट्रेन मगध एक्सप्रेस से टकरा गइल, जेकरी चलते एगो गाड़ी की ड्राईवर सहित कुल 10 आदमी घायल हो गइल।
सुभाष चंद्र बोस
नेताजी सुभाष चंद्र बोस (23 जनवरी 1897 – 18 अगस्त 1945) आजादी के लड़ाई के एगो प्रमुख नेता रहलें आ उनुकर राष्ट्र खातिर प्रेम आ समर्पण उनुके एगो बहुत महत्वपूर्ण राष्ट्रीय बेकति बना दिहलस। दुसरा बिस्व जुद्ध के समय ऊ भारत के ब्रिटिश राज से आजादी दियावे खातिर नाजी जर्मनी आ जापान के सहायता लेवे के कोसिस कइलें, आजाद हिंद फ़ौज के अस्थापना कइलें जेकरा खातिर उनुके जानल जाला।
बोस सुरुआत में, 1920 से 1930 के समय में, कांग्रेस के गरमपंथी बिचार वाला नेता रहलें आ 1938 आ 1939 में कांग्रेस के अध्यक्ष बनलें। बाद में गांधीजी के साथ आ कांग्रेस ए हाई कमान के साथ मतभेद के कारन कांग्रेस से बाहर हो गइलें। एकरा बाद उनुके ब्रिटिश सरकार घर में नजरबंद क दिहलस। नजरबंदी से फरार हो के 1941 में ऊ जर्मनी पहुँचलें जहाँ उनुके मदद के आश्वासन मिलल। जर्मन सहजोग से बर्लिन में एगो फ्री इंडिया सेंटर के अस्थापना भइल।
एही के बाद 3,000 के संख्या वाली फ्री इंडिया लेजियन के भी अस्थापना भइल। 1942 में जापान के दक्खिन पूरब एशिया में सफलता आ जर्मनी के प्राथमिकता में बदलाव के बाद बोस जापान के मदद के ओर आकर्षित भइलें आ 1942 में उनुके हिटलर से मुलाक़ात भी भइल जवना में हिटलरो उनुके इहे सलाह दिहलें। एही दौरान, नवंबर 1942 में, बोस के साथी आ पत्नी एमिली शेंकल के एगो लड़की पैदा भइल। एक्सिस पावर्स के साथ खुला सहमती ब्यक्त कइ के सुभास बाबू 1943 में जर्मन पनडुब्बी में बइठ के जापान खातिर निकल पड़लें आ मेडागास्कर के लगे ऊ जापानी पनडुब्बी में चढ़लें आ मई 43 में जापानी अधिकार वाला सुमात्रा पहुँचलें।
सिंगापुर के लड़ाई में कैद भइल भारतीय सिपाही लोग के ले के जापानी सहजोग से आजाद हिंद फ़ौज के अस्थापना भइल। बोस अपना सैनिकन के "जय हिंद" के नारा दिहलें। हालाँकि, 1944 आ 45 में ब्रिटिश सेना जापान के सेना के पाछे धकेल दिहलस। बोस सरेंडर करे की बजाय एगो हवाई जहाज से मंचूरिया खातिर निकललें आ उनुके सोवियत रूस से मदद के उमेद रहल बाकी ताइवान के लगे उनके जहाज के दुर्घटना हो गइल आ इनकर मौत हो गइल। बहुत लोग, भारत में, उनुके मौत के खबर के सही ना माने ला।
भारतीय कांग्रेस बोस के राष्ट्रप्रेम के कदर करे बाकी उनुके बिचारधारा आ फासी ताकत के साथ मिलके काम करे के बिचार से अपना के अलग रखलस।
निजी जिनगी
बोस 1934 में एमिली शेंकल से मिलने आ इनहन लोग के 1942 में हिंदू रीति-रिवाज से बियाह भइल। एमिली ऑस्ट्रिया के वियना के एगो कैथोलिक ईसाई परिवार में पैदा भइल रहली। शेंकल आ बोस के परिचय एगो दोस्त द्वारा भइल रहल आ ई लोग चुपचाप 1937 में बियाह कइल। बियाह होखे के बावजूद शेंकल कबो भारत ना अइली। 1942 में बोस पिता बनलें। इनहन लोग के एगो बिटिया 29 नवंबर 1942 के पैदा भइल।  शेंकल आ इनके बेटी जुद्ध में बच गइल लोग। नौ बरिस के बियाह में शेंकल आ सुबास बस तीने बरिस खाती साथे रहल लोग।  जुद्ध के बाद के साल में शेंकल ट्रंक ऍक्सचेंज के काम करें आ उहे अपना परिवार के खर्चा चलावे वाली रहलीं जेह में उनके बेटी आ उनके माई शामिल रहल लोग। बोस के परिवार के अउरी सदस्य लोग, जइसे कि उनुके भाई शरत चंद्र बोस, शेंकल आ उनके बेटी के बोलावल लोग आ इनहन लोग से ऑस्ट्रिया में मिलबो कइल, शेंकल कबो भारत ना अइली। उनके बिटिया के अनुसार, शेंकल बहुत प्राइवेट रहे वाली औरत रहली आ बोस से अपना संबंध के बारे में बहुते कम बात करें। शेंकल के 1996 में निधन भइल।
नोट
<references group="नोट"/>
कारगिल जिला
कारगिल जिला भारत के लद्दाख में एगो जिला बाटे। एकर मुख्यालय कारगिल शहर बाटे। एकर कुल रकबा 14,036 वर्ग कि॰मी॰ बाटे।
जनसंख्या
साल 2011 के जनगणना के हिसाब से कारगिल जिला के कुल जनसंख्या 1,43,388 बाटे आ जनसंख्या घनत्व 10 बाटे।
फ्रीडा पिंटो
फ्रीडा सेलेना पिंटो (जनम 18 अक्टूबर 1984) एक ठो भारतीय अभिनेत्री बाड़ी जे अबतकले मुख्य रूप से अमेरिकी आ ब्रिटिश फिलिम सभ में काम कइले बाड़ी। इनके जनम आ पालन-पोषण मुंबई में भइल आ बचपने में ई निश्चित कर लिहली कि उनके ऐक्ट्रेस बने के बाटे। बिद्यार्थी जीवन में मुंबई के सेंट ज़ेवियर्स कॉलेज में ऊ नाटकन में हिस्सा लें। ग्रेजुएशन के पढ़ाई के बाद कुछ दिन ले मॉडल के काम कइली आ ओकरे बाद टीवी प्रस्तुतकर्ता बन गइली।
पिंटो के पहिचान मिलल ब्रिटिश फिलिम स्लमडॉग मिलियनेयर (2008) से, जे इनकर पहिली फिलिम रहल। एह फिलिम में ऊ लतिका के रोल में रहली आ एह फिलिम में उनके काम के बहुत तारीफ भी मिलल। एह फिलिम में काम खातिर, पाम स्प्रिंग इंटरनेशनल फिलिम फेस्टिवल में इनके ब्रेकथ्रू परफौरमेंस अवार्ड मिलल आ ब्रिटिश एकेडमी फिल्म अवार्ड के भी कई ठे श्रेणिन में इनकर नामांकन भइल। एकरे अलावा, इनकर नामांकन ऍमटीवी मूवी अवार्ड्स आ टीन च्वाइस अवार्ड्स खातिर भी भइल। एह फिलिम के बाद पिंटो कई ठे अमेरिकी आ ब्रिटिश प्रोडक्शन में बनल फिलिम सभ में लउकली, जवना में ई कई बेर सहजोगी कलाकार के रोल में भी रहली। पिंटो के सभसे बड़ सफलता मिलल साइंस फिक्शन फिलिम राइज ऑफ दि प्लैनेट ऑफ एप्स (2011) से। एकरा बाद, पिंटो के ब्यापक पहिचान मिलल जब ऊ माइकल विंटरबॉटम के फिलिम तृष्णा (2011) में टाइटिल कैरेक्टर के रोल कइली। अगिली फिलिम डेजर्ट डांसर (2014) में इनके परफारमेंस के समालोचक लोग भी सराहल।
सुरुआती जीवन आ पृष्ठभूमि
फ्रीडा के जनम 18 अक्टूबर 1984 के बंबई (अब मुंबई) में, एक ठो मंगलोरी कैथोलिक परिवार में भइल, आ उनुके परिवार गोवा के पुर्तगाली कॉलोनी से निकलल समुदाय के हिस्सा हवे।  उनुके महतारी सिल्विया पिंटो मुंबई के गोरेगाँव में सेंट जॉन्स युनिवर्सल स्कूल में प्रेंसपल रहली, आ पिताजी, फ्रेडरिक पिंटो, बैंक ऑफ बड़ौदा में सीनियर ब्रांच मैनेजर रहलें। उनुके बड़ बहिन, शेरॉन, एनडीटीवी में काम करे ली।
सुरुआते से एक्टिंग के रूचि रहले के बावजूद, पिंटो अपना कैरियर खातिर रस्ता चुने में भरम में रहली जबले कि ऊ कॉलेज के समय में मॉन्स्टर (2003) ना देखली। ऊ बतावेली कि: "हमके बुझाला कि जब हम मॉन्स्टर देखलीं ... तबे हम नीक से बुझलीं। हमरा के एगो रास्ता चुने के पड़ी। हमके कुछ अइसने करके पड़ी, कुछ अइसन जे पुरा तौर पर सबकुछ बदल देवे वाला होखे।" 2005 में पिंटो मॉडलिंग कैरियर के सुरुआत कइली आ एलीट मॉडल मैनेजमेंट ज्वाइन कइली, आ अढ़ाई साल ले एह संस्था के साथे काम कइली। ऊ कई ठे टीवी बिग्यापन सभ में लउकली जिनहन में ऊ रिंगले के चिलगम, स्कोडा, वोडाफोन, एयरटेल, वीजा, ईबे, आ डि बीयर्स के परचार कइली।
2011-वर्तमान
2011 में पिंटो के चार गो फिलिम रिलीज भइल। पहिली एक ठो साइंस फिक्शन फिलिम, राइज ऑफ दि प्लैनेट ऑफ द एप्स रहल जे प्लैनेट ऑफ द एप्स सीरीज के रिबूट फिलिम रहल। एह फिलिम में ऊ कैरोलिन अरान्हा नाँव के एक ठो प्राइमेटोलॉजिस्ट के किरदार निभवली, जे जेम्स फ्रांको द्वारा निभावल मुख्य किरदार के प्रेम में पड़ गइल रहल। अपना रोल के तइयारी ऊ जेन गुडाल नाँव के अंगरेज मानवबिज्ञानी के कैरियर पर रिसर्च कइली। फिलिम के दुनिया भर में कुल कमाई US$481.8 मिलियन रहल; अप्रैल 2016 तक ले ई फिलिम पिंटो के सभसे ढेर कमाई करे वाली फिलिम बा। पिंटो के किरदार के बहुत ढेर एक दिसात्मक होखले खातिर आलोचना भइल: इंडिपेंडेंट के एंथनी क्विन्न एकरा के फेलियर कहलें, आ दि हॉलीवुड रिपोर्टर के टॉड मैककार्टी एह किरदार के "परदा पर सालन बाद लउके वाली अइसन बोर करे के हद तक सजावटी गर्लफ्रेंड" के रूप में बर्णन कइलें। माइकल विंटरबॉटम के तृष्णा में फ्रीडा एह साल में दुसरा बेर परदा पर लउकली। ई फिलिम थॉमस हार्डी के उपन्यास टेस ऑफ दि ड्यूबरविले पर आधारित रहल आ पिंटो एह में एक ठो राजस्थानी किसान के लड़की के रोल कइली जे एगो ब्रिटिश-पैदाइश वाला भारतीय होटल ब्यव्सायी, जेकर रोल रिज अहमद कइलें, के इहाँ काम करे खातिर आपन घरबार छोड़ देले। एह फिलिम के प्रीमियर 2011 के टोरंटो इंटरनेशनल फिलिम फेस्टिवल में भइल आ समालोचक लोग के बीच एह पर मिलल-जुलल प्रतिक्रिया रहल। इंडिया टुडे के निशांत बारी, पिंटो के खातिर एह रोल के तबतक ले के "सभसे महत्वपूर्ण" रोल बतवलें। दि गार्जियन के फिलिप फ्रेंच कहलें की पिंटो एह लीड रोल में "बाँध लेवे वाला" काम कइली, जबकि शिकागो सन-टाइम्स के रोजर एबर्ट उनके रोल के "तकनीकी तौर पर सुंदर" बतवलें। एकरे बिपरीत, दि न्यू यॉर्क टाइम्स के मैन्होला दार्गिस पिंटो के बारे में लिखलें की "[ऊ फिलिम के] एक ठो सबसे खूबसूरत आकर्षण [रहली] बाकी ऊ आ उनके डाइरेक्टर तृष्णा के धड़कन देवे में सफल ना भइल लोग"।
2011 में पिंटो के तीसरा रोल राजकुमारी लीला के रहल, एक ठो कम पहिचान पावे वाली फिलिम डे ऑफ दि फाल्कन, 1930 के दशक के मध्य पूर्व के परिवेश में स्थापित सामयिक ड्रामा रहल आ एह में पिंटो के एंटोनियो बरबस, मार्क स्ट्रांग आ लिया केबेड से साथ लिहल गइल रहल। लगभग हर तरफ से नकारात्मक समीक्षा के बावजूद, दि न्यूयॉर्क टाइम्स के एंडी वेबस्टर पिंटो आ केबेड के "रिफ्रेशिंग" बतवलें आ "दमघोंटू पुरुष-प्रभावशाली माहौल के बीच में [इनहन लोग के स्वतंत्र] मौजूदगी के तारीफ़ कइलें"। पिंटो के परदा पर एह साल के अंतिम मौजूदगी रहल फैंटेसी-एक्शन फिलिम इम्मोर्टल्स, जवना में ऊ ऑरेकल पुजारिन फीड्रा के रोल कइली। समीक्षक लोग के बीच मिलजुल-से-सकारात्मक समीक्षा पावे, के बावजूद फिलिम कुल US$226.9million के कमाई दुनिया भर में कइलस। दि हॉलीवुड रिपोर्टर खातिर लिखत समय टॉड मैककार्टी लिखने की फीड्रा के किरदार के पिंटो द्वारा "सक्षमता से मूर्तिमान" कइल गइल।
2011 के बाद दू साल ले पिंटो के कवनों फिलिम ना आइल। 2013 में, ऊ ब्रूनों मार्स के म्यूजिक वीडियो "गोरिल्ला" में लउकली। भारतीय मीडिया उनके म्यूजिक वीडियो में एक्टिंग करे के आलोचना कइलस; दि टाइम्स ऑफ इंडिया आ हिंदुस्तान टाइम्स एकरा के तुच्छ नचनिया के रोल नियर बता के एकर निंदा कइलें। एही साल, पिंटो गर्ल राइजिंग नाँव के डाकुमेंटरी फिलिम में कथाबाचक (नैरेटर) रहली, जेकरा के दुनिया भर में लड़िकिन के शिक्षा खातिर गर्ल राइजिंग नाँव के कैम्पेन खातिर बनावल गइल रहल।
एह दू साल के गैप के बाद सिनेमा के परदा पर पिंटो के हाजिरी भइल एक ठो जीवनी आधारित ड्रामा डेजर्ट डांसर (2014) में जवन की ईरानी कोरियोग्राफर अफ़शीं ग़फ़ारियाँ के जीवन कथा के बारे में रहल। रीस रिची द्वारा अभिनीत हीरो के किरदार के प्रेमिका, एलियाह नाँव के लड़की, के रोल पिंटो कइली, जे एक ठो हिरोइन के नसाखोर रहल। ए रोल के जरूरत के मोताबिक पिंटो के लगातार चउदह हप्ता ले आठ घंटा रोज नाच सीखे के ट्रेनिंग करे के पड़ल। ऊ युनाइटेड स्टेट्स के कुछ नशा छोड़ावे वाला सेंटर सभ के भी दौरा कइली जवना से ऊ अपना रोल के पूरा नीक से तइयार क सकें। एकरा के ज्यादातर नकारात्मक समीक्षा मिलल, हालाँकि, दि न्यू यॉर्क टाइम्स की एंडी वेबस्टर ई जरूर नोट कइलें की "पिंटो, बिना फोकस आ बिना लिखल रोल के बावजूद, ध्यानखींचे लायक रहली"।
2015 में पिंटो क पहिली फिलिम टेरेंस मलिक के नाइट ऑफ़ कप्स नाँव के एक ठो प्रायोगिक फिलिम रहल जेह में क्रिश्चियन बेल, केट ब्लैंचेट, नटाली पोर्टमैंन आ एंटोनियो बांदेरस के लिहल गइल रहल। ऊ हेलेन नाँव के एक ठो मॉडल के रोल कइली जेकरा साथे फिलिम में बेल कुछ समय खातिर "चलताऊ रिश्ता" रखे लें।  बिना स्क्रिप्ट के एक्टिंग करे के बारे में पिंटो बतवली: "पहिला दिने ई जरूर दिमाग के नस झकझोर देवे वाला तनाव वाला होला काहें की आपके मालुम ना होला कि आप का करे जा रहल बानी। बाकी एक बेर जब आपके बुझा जाला एकरा बाद एकर [बिना स्क्रिप्ट के एक्टिंग करे के] कौनों [खास] मतलब ना रह जाला। हकीकत में ई बहुत रिलैक्स करे वाला होला। ई आजादी देवे वाला आ खेलवाड़ नियर होला। ई अइसन अनुभव होला जेकरा के हम पूरा तरीका से अंकार कइलीं"। 65 वाँ बर्लिन इंटरनेशनल फिलिम फेस्टिवल के प्रतियोगिता खंड में प्रीमियर करे के साथ  फिलिम के समालोचक लोग से मिलजुल प्रतिक्रिया आ समीक्षा मिलल।  मार्च 2016 में फिलिम रिलीज भइल। पिंटो, यूनिटी फिलिम के 100 गो नैरेटर लोग में से एक रहली, जवन की एक ठो डाकुमेंटरी फिलिम रहल जे पृथ्वी पर बिबिध जिया-जंतु के प्रजाति सभ के आपसी रिश्ता के उजागर करे खातिर बनावल गइल रहल। इनके एही साल रिलीज होखे वाली तिसरकी फिलिम, कोलंबियाई एक्शन-ड्रामा फिलिम, ब्लंट फ़ोर्स ट्रॉमा रहल जेवना में ऊ रायन क्वांटन आ मिकी रोरके के सोझा काम कइली आ एगो अइसन औरत के रोल कइली जे अपने भाई के मर्डर के पड़ताल करत रहल। दि हॉलीवुड रिपोर्टर के जॉन डिफोर फिलिम के आलोचना ई कह के कइलें कि "ई अपना के ओसे ढेर सीरियसली लेत बा जेतना कि एकरा के दर्शक लोग लेई"।, पिंटो, एंडी सेर्किस के जंगल बुक में काम क रहल बाड़ी जेवन की रुडयार्ड किपलिंग के दि जंगल बुक के पिक्चर रूपांतरण बा। पिंटो मोगली के गोद लेवे वाली महतारी मेसुआ के रोल कर रहल बाड़ी
व्यक्तिगत जीवन
फिलिम कैरियर सुरू होखे से पहिले, पिंटो के सगाई रोहन एंटाओ से भइल रहल, जे एक समय में उनके पब्लिकिस्ट रहलें। पिंटो जनवरी में ई रिश्ता खत्म करि के स्लमडॉग मिलियनेयर वाला साथी कलाकार देव पटेल के साथे डेटिंग करे लगली। लगभग छह साल के संबंध के बाद ई जोड़ी दिसंबर 2014 मे अचानक अलग हो गइल। "स्लमडॉग मिलियनेयर" के सफलता के बाद पिंटो के कौनों स्थाई अस्थान ना रहि गइल आ ऊ आपन समय मुंबई, लंदन आ लॉस एंजेलिस के बीच बाँट दिहली, 2015 मे यूऍसए टुडे के दिहल इंटरभ्यू मे, ऊ ई कहली कि अब ऊ लॉस एंजेलिस में रहे ली।
अपना एक्टिंग कैरियर के साथे-साथ, पिंटो, सक्रिय रूप से कई ठे मानवतावादी मुद्दा सब मे इन्वाल्व बाड़ी आ औरतन आ सुबिधाहीन लड़िका-बच्चा सभ बदे आवाज उठावत बाड़ी। एह संबंध में ऊ एंजेलिना जौली आ मलाला यूसुफजई के आपन "बड़हन" प्रेरणास्रोत बतावे ली। 2010 मे, पिंटो, [[आंद्रे अगासी आ स्टेफी ग्राफ के साथ जुड़ली उनहन लोग के मानवप्रेमी संस्था, अगासी फ़ौंडेशन के सपोर्ट में। ऊ सुबिधाहीन लड़िकन खातिर शिक्षा के लक्ष्य ले के आयोजित "15वाँ ग्रैंड स्लैम फॉर चिल्ड्रेन" के सालाना फंड जुटावेवाली के तौर पर $75,000 जुटवली। दू साल बाद, ऊ प्लान इंटरनेशनल के बिकॉज आइ ऍम अ गर्ल के बैस्विक दूत नियुक्त भइली, जे लाखन लड़िकिन के गरीबी से ऊपर उठा के लैंगिक समानता के आगे बढ़ावे खातिर काम करे वाली कैम्पेन हवे।
2013 मे, पिंटो, शिक्षा, सेहत आ न्याय नियर महिला संबंधी मुद्दा सब खातिर फंड जुटावे आ जागरूकता फइलावे खातिर चलावल, गूशी के "चाइम फॉर चेंज" कैम्पेन खातिर बनल बीडियो क्लिप में लउकली। एकरे अगिला साल, ऊ लंदन में आयोजित "लड़िकिन के अधिकार सम्मलेन" में हिस्सा लिहली आ महिला खतना आ बाल बिबाह जइसन मुद्दा सभ पर अउरी प्रगति करे खातिर गोहरवली। मार्च 2015 मे, पिंटो, लेस्ली उडविन के 2012 दिल्ली गैंग रेप पर बनल डाकुमेंटरी, इंडियाज डॉटर, के भारत सरकार द्वारा प्रतिबंधित करे के खिलाफ बोलली। यूनाइटेड स्टेट्स में एकरे प्रीमियर के दौरान, ऊ कहली कि ई फिलिम के लोग ले पहुँचे के जरूरत बाटे काहें से कि ई कौनों "शर्मनाक-भारत डाकुमेंटरी" नइखे। 2015 के एक इंटरव्यू में ऊ कहली: "ई फिलिम कौनों ओर से भी, समस्या के सोझुरावे खातिर हिंसा के सहारा के बिचार नइखे फइलावत। वास्तव में, हमनी के जेवन कहत बानी जा ऊ ई बा कि, हमनी के हमेशा इ सभसे सभ्य संभव तरीका से कइल जाय।"
फरवरी 2016 मे, पिंटो ई घोषणा कइली कि ऊ एक ठो एनजीओ "वी दू इट टुगेदर" के हिस्सा बनिहें, आ ई संस्था नारी सशक्तिकरण पर केंद्रित फीचर फिलिम, डाकुमेंटरी आ टेलीविजन शो सभ खातिर फाइनेंस उपलब्ध करावेले।
मिडिया इमेज
हालाँकि, पिंटो स्लमडॉग मिलियनेयर में एक ठो छोटहने रोल कइली, फिलिम में उनके काम के भरपूर पहिचान मिलल। मीडिया में उनके रोल आ कमाई के बारे में कइयन बेर अनुमान लगावल गइल। मार्च 2009 में, टेलीग्राफ फ्रीडा के सभसे ढेर पेमेंट वाली भारतीय फिलिम एक्ट्रेस के रूप में रिपोट कइलस, हालाँकि, ऊ एह समय तक कौनों भी बॉलीवुड फिलिम में ना लउकल रहली। सीएनएन-आइबीएन उनके "पच्छिम में भारत के बेस्ट एक्सपर्ट" के रूप में बतवलस, जबकि दि टेलीग्राफ (कलकत्ता) इनके भारत से निकलल सभसे बड़ ग्लोबल स्टार बतवलस।
पिंटो कई बेर कई ठे पत्रिका सभ द्वारा आयोजित फैशन पोल में शामिल भइल बाड़ी। साल 2009 में, पीपल के लिस्ट में —"दुनिया के सबसे सुंदर लोग" आ "दुनिया के सबसे बेस्ट पहिनावा वाली औरत" के श्रेणी में पिंटो के जगह मिलल।  ओही साल, पिंटो वोग के "टॉप टेन सभसे स्टाइलिस्ट औरत" के लिस्ट में शामिल रहली। 2011 में, लॉस एंजेलिस टाइम्स मैगजीन के तइयार कइल लिस्ट "फिलिम जगत के 50 सभसे खूबसूरत औरत" में सामिल होखे वालिन में पिंटो अकेल भारतीय रहली। अगिला बरिस, पीपल पत्रिका इनके "हर उमिर में सभसे खूबसूरत" लोग में शामिल कइलस। उनके आस्क मेन के तइयार कइल पोल आधारित लिस्ट "टॉप 99 सभसे ढेर चाहल जाए वाली औरत" में 2010 से 2012 ले लगातार सामिल कइल गइल।
2009 में, लोरियाल पैरिस खातिर प्रवक्ता बनावल गइली। दुइ साल बाद, जब ऊ लोरियाल के एक ठो उत्पाद के परचार में लउकली, एक ठो बिबाद हो गइल; ई जाहिर भइल कि पिंटो के मेकप या एडिटिंग के इस्तमाल से ढेर गोर देखावल गइल बा। कंपनी एह बात से इनकार कइलस कि पिंटो के फोटो रीटच कइल गइल रहल।
हॉलीवुड के ई पापुलर एक्ट्रेस भारत में बहुत कम जानल जाये वाली कलाकार बाड़ी; समालोचक आ बिस्लेशक लोग एह बात के कारण स्लमडॉग मिलियनेयर के एह देस में बिफलता के बतावे ला। भारतीय समाजशास्त्री आशीष नंदी के कहनाम बा कि: "ऊ हमरा पेरिस्कोप के पकड़ में ना आवेली", जबकि पत्रकार ख़ालिद महमूद कहलें: "ऊ मुंबई में कौनों बिसेस [महत्व के बिसय] ना बाड़ी।" भारतीय मीडिया उनके अंग्रेजी आ हिंदी बोले में भटभटाये वाला लहजा के आलोचना कइल आ उनके बॉलीवुड में रोल ना मिले खातिर उनके सँवार होखला के मानल। एह आलोचना सभ के बावजूद, पिंटो के एह बात के श्रेय दिहल गइल बाटे की उनके ऊपर हॉलीवुड में भारतीय के एक्टिंग करे के ठप्पा नइखे लागल, काहें से कि ऊ कई राष्ट्रीयता के लोग के किरदार निभा चुकल बाड़ी। हिंदुस्तान टाइम्स के दिहल एक ठो 2012 के इंटरभ्यू में पिंटो बतवली कि ऊ जानबूझ के अइसन रोल से बचे ली जेकरा कारन कौनों एक तरह के ठप्पा लग जाए के खतरा होखे।
फ्रीडा पिंटो "हॉलीवुड के बड़हन बजट वाली ब्लॉकबस्टर" के साथे-साथ "स्मार्ट किसिम के स्वतंत्र फिलिम" सभ में काम करि के आपन कैरियर के बैलेंस कइले रहेली। हॉलीवुड में उनके परफार्मेंस के बारे में पुछले पर उनके जबाब रहल: "हम बस एक ठो कलाकार बनल चाहत रहलीं। एक ठो कलाकार के रूप में, आपके कौनों एक ठो संस्कृति या जातीयता से अपना के सीमित करे के जरूरत नइखे। हम आपन बाँह हर जगह फइलावल चाहत बानी आ हम दुनिया के कौनों भी हिस्सा में फिलिम करे के मोका मिलले पर काम करे खातिर तइयार बानी।"
नोट
<references group="नोट"/>
हिंदू मंदिर
हिंदू मंदिर हिंदू धर्म के माने वाला लोग के पूजा-प्रार्थना के भवन होला। मुख्य रूप से भारत, नेपाल, आ दक्खिन पूरब एशिया के देसन में पुराना जमाना के हिंदू मंदिर बाने आ नया समय के हिंदू मंदिर दुनिया के कई देसन में मिले लें। इनहन के शैली के अनुसार भी बाँटल जाला: नागर, वेसर आ द्रविड़ तीन गो मंदिर शैली मानल जालीं।
चार्ली चैपलिन
सर चार्ल्स स्पेंसर चैप्लिन, केबीई, (Sir Charles Spencer Chaplin KBE) (16 अप्रैल 1889 – 25 दिसंबर 1977) एगो अंगरेज कामिक एक्टर, फिलिम निर्माता आ कंपोजर रहलें। ई बिना बोले वाली फिलिम सभ के जमाना में परसिद्धि पवलें। इनके बनावल सीरीज "दि ट्रांप" के पूरा दुनिया में परसिद्धि मिलल आ ई फिलिम जगत के बहुत परभावशाली हस्ती लोग में से एक गिनल जालें। बचपन से एक्टिंग के शुरुआत करे वाला चैप्लिन, 1977 में अपना निधन तक, 75 बरिस ले फिलिम में काम कइलें। इनके काम के अतितारीफी भी मिलल आ बिबादास्पद ब्यक्ति भी रहलें।
कोन्याक नागा
कोन्याक नागा जातीय समूहन में से एगो हवे। नागालैंड में, ई लोग मोन जिला में निवास करे ला, जेकरा के द लैंड ऑफ द आंग्स के नाँव से भी जानल जाला। अंघ / वांग लोग उनकर पारंपरिक मुखिया हवें जिनहन के ऊ लोग बहुत सम्मान देला। दुश्मन के माथा लेके चेहरा पर गोदना कमा जात रहे।
अउरी बिसेस परंपरागत प्रथा सभ जे कोन्याक लोग के अलग करे लीं: बंदूक बनावे के काम, लोहा-गलावे के काम, पीतल के काम, आ बारूद बनावल। इनहन के बेहतरीन यांगलाउ (माचेट) आ लकड़ी के मूर्ति बनावे में भी जानल जाला।
अवतार 2
अवतार 2 साल 2020 में आवे वाली एगो अमेरिकी साइंस फिक्शन फिलिम बा। एकर डाइरेक्टर, प्रोड्यूसर आ सह-लेखक जेम्स कैमरन बाड़ें आ ई फिलिम साल 2009 में आइल अवतार फिलिम के चार ठे घोषित सीक्वल में से पहिली होखी।
कुड्डालोर जिला
कुड्डालोर जिला भारत के तमिलनाडु राज्य में एगो जिला बाटे। एकर मुख्यालय कुड्डालोर शहर बाटे। एकर कुल रकबा 3999 वर्ग कि॰मी॰ बाटे।
जनसंख्या
साल 2011 के जनगणना के हिसाब से कुड्डालोर जिला के कुल जनसंख्या 2600880 बाटे आ जनसंख्या घनत्व 702 बाटे।
भोजपुर कादिम
भोजपुर कादिम (Bhojpur Kadim, उर्दू:, पुरान भोजपुर) भारतीय राज्य बिहार के बक्सर जिला के डुमराँव ब्लाक में एक ठो गाँव बाटे।
जनसंख्या
साल 2011 के जनगणना के रपट अनुसार भोजपुर कादिम के कुल जनसंख्या 18,243 रहल आ हेइजा 3,024 गो घर रहलें। गाँव के साक्षरता 67.62% रहल।
सौर मंडल
सौर मंडल सुरुज आ एकरी चारों ओर चक्कर लगावेवाला ग्रह आ उन्हन की उपग्रह कुल से मिल के बनल परिवार के कहल जाला। वर्तमान समय में सूर्य क आठ गो ग्रह बाड़ें काहें से कि नौवां ग्रह प्लूटो के 2006 में अनियमित आकार की कक्षा की कारण ग्रहन की लिस्ट से बाहर क दिहल गइल। अब प्लूटो के बौना ग्रह कहल जाला।
सूर्य की ओर से क्रम से बुध, शुक्र, पृथ्वी, मंगल, बृहस्पति, शनि, यूरेनस (अरुण) अउरी नेपच्यून (वरुण) इहे आठ गो ग्रह बा। सबसे बड़ा ग्रह बृहस्पति हवे आ सबसे छोट बुध। मंगल आ बृहस्पति के बीच में छोट छोट पिंड सभ के पेटी पावल जाले आ एह पिंड सभ के एस्टेरॉइड्स कहल जाला।
सुरुज
सुरुज सौर मंडल के तारा हवे आ बाकी सभ सौरमंडली पिंड सभ के तुलना में सभसे ढेर वजनदार, बाकी सभ से बहुते ढेर वजन वाला पिंड हवे। एकर बिसाल द्रब्यमान (332,900 पृथिवी के बरोबर) एकरे कोर में अतना बेसी तापमान आ दाब बना देला कि हाइड्रोजन के हीलियम में बदलाव के काम परमाणु फ्यूजन द्वारा होखे ला आ एही कारण ई मेन सीक्वेंस तारा हवे। एह कारण भारी मात्रा में ऊर्जा रिलीज होले जेकर ज्यादातर हिस्सा बाहरी अंतरिक्ष में रेडियेशन के रूप में फइले ला आ एह रेडियेशन के सभसे ढेर मात्रा प्रकाश (विजिबल लाइट) के रूप में होले।
वाल्ट डिज्नी
वाल्टर एलियास डिज़्नी (Walter Elias Disney; 5 दिसंबर 1901 – 15 दिसंबर 1966) एगो अमेरिकी ब्यव्सायी, एनीमेशन निर्माता, फिलिम प्रोड्यूसर आ आवाज के एक्टर रहलें। अमेरिकी कार्टून फिलिम इंडस्ट्री में ऊ कई गो नया प्रयोग कइलें आ एह बिधा के अगुआ लोग में गिनल जालें। फिलिम प्रोड्यूसर के रूप में, इनका फिलिम के 59 गो नामांकन आ 22 गो आस्कर मिलल जे अबतक ले रिकार्ड बाटे। दू बेर इनके गोल्डन ग्लोब अवार्ड मिलल आ एक ठो एमी अवार्ड।
सौर मंडल
सुरुज
सुरुज पापुलेशन I तारा हवे; एकरे ले पुरानका पापुलेशन II तारा सभ के तुलना में एह में हाइड्रोजन आ हीलियम से भारी तत्व (खगोलीय पैरालांस में धातु) के मात्रा ढेर पावल जाले। हाइड्रोजन आ हीलियम से भारी तत्व सभ के निर्माण प्राचीन आ बिस्फोटित हो रहल तारा सभ के कोर में भइल, एही से ब्रहमांड में एह पदार्थ सभ के बहुतायत (एनरिचमेंट) खाती एह तारा सभ के मुर्दा होखे के परल होखी। सभसे पुराण तारा सभ में सबसे कम धातु मिले ला, जबकि बाद के तारा सब में ज्यादा। धातु यानी मेटल के मौजूदगी सुरुज के चारों ओर ग्रह मंडली के निर्माण में बहुत महत्वपूर्ण रहल होखी अइसन अनुमान लगावल जाला काहें से कि ग्रह सभ के उत्पत्ती "मेटल" सभ के एकट्ठा होखे से होला।
अंदरूनी सौरमंडल
अंदरूनी सौरमंडल में सौरमंडल के अइसन हिस्सा आवे ला जे में टेरेस्ट्रियल ग्रह आ एस्टेरॉइड पेटी के शामिल कइल जाला। एह अंदरूनी भा भीतरी सौरमंडल के पिंड सभ सिलिका वाला पदार्थ आ धातु सभ से बनल हवें आ तुलना में ई सुरुज के नजदीक बाने; एह पूरा क्षेत्र के त्रिज्या (रेडियस) बृहस्पति आ शनी के कक्षा के अंतर (बीच के दूरी) से भी कम बा। ई इलाका बर्फ रेखा (फ्रॉस्ट लाइन) के भितरे पड़े ला जे सुरुज से करीब 5 एयू के दूरी से कुछ कम (लगभग 700 मिलियन किलोमीटर या 70 करोड़ किलोमीटर) दूरी तक ले मानल जाले।
भीतरी ग्रह
चार गो भीतरी ग्रह (इनर प्लैनेट) सभ के रचना चट्टानी पदार्थ से भइल हवे; प्राकृतिक उपग्रह नामौजूद बाने या फिर बहुत कम बाने, कौनों छल्ला इनहन के चारो ओर ना मिले लें। इनहन के रचना में रिफ्रेक्शन वाला मटेरियल के बहुलता बा जइसे की सिलिकेट पदार्थ सभ जिनहन से एह ग्रहन के ऊपरी परत - क्रस्ट, आ बिचली परत - मैंटल, के निर्माण भइल हवे, आ धातु वाला पदार्थ जइसे कि लोहा आ निकेल से इनहन के सभसे अंदरूनी भाग - कोर के निर्माण भइल हवे। चार गो भीतरी ग्रह सभ में से तीन गो (शुक्र, मंगल आ पृथ्वी) के चारो ओर वायुमंडल पावल जाला जे मौसमी घटना पैदा करे खाती पर्याप्त बा; सगरी चारों पर इम्पैक्ट क्रेटर पावल जालें आ सतह पर टेक्टॉनिक थलरूप मिले लें जइसे कि ज्वालामुखी आ रिफ्ट घाटी। भीतरी ग्रह (inner planet) शब्द के हीन ग्रह (inferior planet) से अलग बूझे के चाहीं, हीन ग्रह में खाली दू गो ग्रह आवे लें (बुध आ शुक्र) जे पृथ्वी के तुलना में सुरुज के नजदीक बाने, यानी पृथ्वी के ओर से देखे पर भीतर की ओर मौजूद कक्षा में सुरुज के चक्कर लगावे लें।
बुध
बुध (0.307 - 0.588 AU दूर ) सुरुज के सभसे नजदीकी ग्रह हवे। सौरमंडल (0.055 MEarth) के सभसे छोट ग्रह, बुध के कौनों प्राकृतिक उपग्रह नइखे। प्रमुख भूबिज्ञान के बिसेसता सभ में इजेक्टा ब्लैंकेट वाला इम्पैक्ट क्रेटर भा बेसिन, मैग्मा के बहाव समेत सुरुआती ज्वालामुखी गतिविधि के अवशेष आ लोब वाला रिज भा रुपिया सभ बाड़ें जे शायद ग्रह के इतिहास के सुरुआत में संकुचन के दौर से पैदा भइल रहलें। बुध के बहुत क्षीण वायुमंडल में बुध के चुंबकीय क्षेत्र से फंसल सौर-हवा के कण सभ के साथे-साथ सौर हवा द्वारा एकरे सतह से ब्लास्ट कइल परमाणु सभ बाड़ें। एकर अपेक्षाकृत बड़हन लोहा के कोर आ पतला मेंटल के बारे में अबहिन ले पर्याप्त रूप से ब्याख्या नइखे हो पावल। परिकल्पना सभ में ई सामिल बा कि एकर बाहरी परत सभ कौनों भारी धक्का से उधिया गइल, या फिर युवा सुरुज के ऊर्जा के कारण एकरा के पूरा तरीका से जमा होखे से रोकल गइल।
"वल्केनॉइड" सभ, मने की बुध आ सुरुज के बीच स्थिर कक्षा में मौजूद क्षुद्रग्रह सभ, के खोज करे के कोसिस कइल गइल बा, बाकी कौनों के खोज हो नइखे पवले।
शुक्र
शुक्र (सुरुज से 0.718 - 0.728 AU दूरी पर ) आकार में पृथ्वी के नजदीक बा आ पृथ्वी नियर, लोहा के कोर के चारों ओर मोट सिलिकेट मेंटल वाला ग्रह हवे, एकर पर्याप्त वायुमंडल बाटे, आ आंतरिक भूबिज्ञान में गतिविधि के प्रमाण मिले ला। ई पृथ्वी के तुलना में बहुत सूखा बा आ एकर वायुमंडल नब्बे गुना घन बा। शुक्र के कवनो प्राकृतिक उपग्रह नइखे। ई सभसे गरम ग्रह हवे, सतह के तापमान 400 C से ढेर बाटे, मुख्य रूप से वायुमंडल में ग्रीनहाउस गैस सभ के मात्रा के कारण। एह ग्रह के कौनों चुंबकीय क्षेत्र नइखे जे एकरे पर्याप्त वायुमंडल के खतम होखे से रोके, ई बतावे ला कि ज्वालामुखी बिस्फोट से एकर वायुमंडल के भरपाई लगातार हो रहल बा। तुलनात्मक रूप से युवा एह ग्रह के सतह पर ज्वालामुखी गतिविधि के बिस्तार से सबूत देखे के मिले ला, बाकी ई प्लेट टेक्टोनिक्स से रहित बा। एकरा में 70 करोड़ साल के समय पैमाना पर रिसर्फेसिंग एपिसोड हो सकेला।
पृथ्वी
पृथ्वी (सुरुज से 0.983 - 1.017 AU के दूरी पर) भीतरी ग्रह सभ में सभसे बड़हन आ घन ग्रह हवे, एकलौता अइसन ग्रह हवे जहाँ वर्तमान भूबिज्ञान के गतिविधि मिले ला आ एकलौता अइसन जगह हवे जहाँ जीवन के अस्तित्व बाटे। एकर तरल जलमंडल स्थलीय ग्रह सभ में बिसेस बाटे आ ई एकलौता अइसन ग्रह हवे जहाँ प्लेट टेक्टोनिक्स के घटना मिले ला। पृथ्वी के वायुमंडल बाकी ग्रह सभ से बिल्कुल अलग बाटे, जीवन के मौजूदगी से एकरा में बदलाव भइल बा जेह में 21% मुक्त ऑक्सीजन पावल जाला। एह ग्रह के चुंबकमंडल सतह के सौर आ ब्रह्मांडीय बिकिरण से बचावे ला, वायुमंडलीय स्ट्रिपिंग के सीमित करे ला आ जीवन के रहे के क्षमता के बरकरार रखे ला। एकर एगो प्राकृतिक उपग्रह बा, चंद्रमा, जे सौरमंडल में कौनों स्थलीय ग्रह के एकलौता बड़हन उपग्रह हवे।
बाहरी सौरमंडल
सौरमंडल के बाहरी इलाका में बिसाल ग्रह आ इनहन के बड़हन चंद्रमा सभ के निवास बा। सेंटोर आ कई गो अल्पकालिक धूमकेतु सभ भी एह इलाका में परिक्रमा करे लें। सुरुज से ढेर दूरी के कारण बाहरी सौरमंडल में मौजूद ठोस चीज सभ में भीतरी सौरमंडल के तुलना में वाष्पशील पदार्थ (वोलाटाइल) सभ के मात्रा ढेर होला, जइसे कि पानी, अमोनिया आ मीथेन काहें से कि कम तापमान के कारण ई यौगिक सभ ठोस रहे लें।
बाहरी ग्रह
चार गो बाहरी ग्रह सभ, जिनहन के बिसाल ग्रह भा जोवियन ग्रह भी कहल जाला, सामूहिक रूप से सुरुज के चक्कर लगावे वाला कुल मालुम द्रब्यमान के 99% हिस्सा हवें। बृहस्पति आ शनि एक साथ मिला के, पृथ्वी के द्रब्यमान के 400 गुना से ढेर होलें आ इनहन में भारी मात्रा में हाइड्रोजन आ हीलियम नियन गैस सभ के बाड़ीं, एही से इनहन के गैस दिग्गज (गैस जायंट) नाँव दिहल गइल बा। यूरेनस आ नेपच्यून के द्रब्यमान बहुत कम बाटे – हर एक के द्रब्यमान 20 पृथ्वी द्रब्यमान (MEarth) से कम बा – आ ई मुख्य रूप से बर्फ सभ से बनल बाड़ें। एह कारण सभ के कारण कुछ खगोल बिज्ञानी लोग के सुझाव बा कि ई लोग अपना अलगे श्रेणी में आवे लें जेकरा आइस जायंट कहल जा सके ला। चारो बिसाल ग्रह सभ में रिंग होलें, हालाँकि पृथ्वी से खाली शनि के रिंग सिस्टम के आसानी से देखल जा सके ला। सुपीरियर प्लैनेट शब्द पृथ्वी के कक्षा से बाहर के ग्रह सभ के नाँव देला आ एह तरीका से सुपीरियर ग्रह में सगरी बाहरी ग्रह आ साथे-साथ मंगल के सामिल कइल जाला।
पुच्छल तारा
पुच्छल तारा भा धूमकेतु, चाहे बढ़नी, सभ सौरमंडल के छोट पिंड हवें, आमतौर पर खाली कुछ किलोमीटर के साइज के होलें, ई बहुत हद तक वाष्पशील (वोलाटाइल) बर्फ सभ से बनल होलें। इनहन के कक्षा बहुत चापट होलीं, आमतौर पर भीतरी ग्रह सभ के कक्षा सभ के भीतर एगो पेरिहेलियन आ प्लूटो से बहुत परे एगो एफेलियन होले। जब कौनों पुच्छल तारा भीतरी सौरमंडल में प्रवेश करे ला तब सुरुज के नजदीक होखे के कारण एकर बर्फीला सतह से सब्लिमेशन (ठोस से भाप में बदलाव) शुरू हो जाला आ आयनित हो जाला आ कोमा पैदा हो जाला: गैस आ धूल के एगो लंबा पोंछ अक्सर खाली आँख भर से लउके ला, बिना कौनों यंत्र के मदद के।
अल्पकालिक धूमकेतु सभ के कक्षा दू सौ साल से कम समय ले के चक्कर वाली होखे ले। लंबा अवधि वाला धूमकेतु सभ के कक्षा हजारन साल ले के चक्कर वाली हो सके ले। अल्पकालिक धूमकेतु सभ के उत्पत्ती कुइपर बेल्ट में होखे के बिचार बा जबकि लंबा समय के धूमकेतु सभ, जइसे कि हेल–बोप, के उत्पत्ती ओर्ट बादर में होखे के बिचार बा। कई गो धूमकेतु समूह, जइसे कि क्र्यूट्ज धूप चले वाला लोग, एकल पैरेंट पिंड के टूटला से बनल। हाइपरबोलिक कक्षा वाला कुछ धूमकेतु सभ के उत्पत्ती सौरमंडल से बाहर हो सके ला, बाकी इनहन के सटीक कक्षा सभ के निर्धारण कइल मुश्किल बा। पुरान धूमकेतु सभ जिनहन के वाष्पशील पदार्थ सभ के ज्यादातर सौर ताप के कारण भगा दिहल गइल बा, अक्सर इनहन के एस्टराइड के श्रेणी में रखल जाला।
मंगल ग्रह
मंगल (प्रतीक: ) सौर मण्डल में सूर्य की ओर से चउथा ग्रह हवे जेवन सूर्य से 2280 लाख किमी (1420 लाख मील) या 1.52 AU की दूरी पर बाटे। ई पार्थिव ग्रह कहल जाला काहें से कि पृथ्वी कि तरे एहू क रचना चट्टान वाला पदार्थन से भइल बा। एके लाल ग्रह कहल जाला काहें से कि एकरी सतह पर लोहा क आक्सीकरण होला आ एही से एकर सतह लाल लउकेले।
मंगल क दू गो प्राकृतिक उपग्रह बाड़ें जिनहन क नाँव फोबोस आ डिमोस रक्खल गइल बा।
चर्च
चर्च के नीचे दिहल कई अरथ हो सके ला:
बृहस्पति ग्रह
बृहस्पति (प्रतीक:, अंग्रेज़ी:Jupitar) सौर मण्डल क सबसे बड़हन ग्रह हवे आ सूर्य की ओर से पाचवाँ नंबर पर ह। ई सूर्य से 7780 लाख किमी (4840 लाख मील) या 5.2 AU की दूरी पर बाटे।
मंगल आ बृहस्पति की बिचा में एस्टेरोइड पेटी मिलेला।
सेडिमेंट
सेडिमेंट (Sediment, अवसाद) प्राकृतिक रूप से टूट फूट के जमा होखे वाला पदार्थ के कहल जाला जवन बिभिन्न आकार के टुकड़ा के होला आ जवना से नया जमीनी हिस्सा के रचना में होखे ले। टेक्नीकल भाषा में अपक्षय आ अपरदन से प्राप्त सामग्री जौना के नदी, पवन या कौनो अइसने जरिया द्वारा एक अस्थान से हटा के दूसरे अस्थान पर ले जा के जमा कइल जाला, सेडिमेंट कहाला।
सेडिमेंट के जमा भइला से बने वाली चट्टान सभ के सेडिमेंटरी चट्टान कहल जाला।
हावड़ा ब्रिज
ई ब्रिज हुगली नदी पर बनल चार गो पुल सभ में से एक हवे आ कलकत्ता आ पच्छिम बंगाल के निशानी के रूप में जानल-मानल जाला। एकरे अलावा अउरी ब्रिज बाड़ें विद्यासागर सेतु (पापुलर नाँव, दूसरा हुगली ब्रिज), विवेकानंद सेतु, आ सभसे हाल में बनल निवेदिता सेतु (सेतु माने पुल होला)। हावड़ा ब्रिज बंगाल के खाड़ी से आवे वाला तूफ़ान के सामना करत रोज करीबन 100,000 गाड़ी सभ के ट्रैफिक आ लगभग 1,50,000 पैदल आवाजाही, सम्हारे ला आ एकरा चलते ई दुनियाँ के सभसे ब्यस्त कैंटीलिवर ब्रिज हवे। बने के समय अपना किसिम के, दुनियाँ के तिसरा नंबर के रहल ई ब्रिज पूरा दुनिया में, अब अइसन छठवाँ सभसे बड़ ब्रिज हवे।